Badahosas province
Badahosas province (spāņu: Provincia de Badajoz) ir viena no 50 Spānijas provincēm valsts dienvidrietumos, Estremaduras autonomajā apgabalā. Tā robežojas ar Kaseresas provinci un Toledo provinci ziemeļos, ar Sjudadrealas provinci austrumos, ar Kordovas provinci dienvidaustrumos, ar Seviljas provinci un Velvas provinci dienvidos un ar Portugāli rietumos. Provinces lielākā pilsēta un administratīvais centrs ir Badahosa. Badahosas provinces kopējā platība ir 21766 kvadrātkilometri, 2012. gada beigās provincē dzīvoja 692 137 iedzīvotāji. Tā ir vislielākā province Spānijā pēc platības un ir sīkāk sadalīta 134 municipalitātēs.